Znate li koliko je tko dužan u Hrvatskoj? Dnevnik Nove TV donosi analizu dugova u Hrvatskoj, ali i koliko su zaduženi poduzetnici, obrtnici i na kraju građani.

Kome najviše duguju građani, poduzetnici i obrtnici i koji je to ukupan iznos?

Najviše se duguje financijskim institucijama ili kako bi rekli u narodu - bankama. I ti su iznosi ogromni. U ovome trenutku ukupni dug je 58.882.266.603 kune. No kada se to razlomi na građane, poduzetnike i obrtnike vidi se kako to izgleda - građani su dužni 40.417.498.847 kuna i taj dug raste iz mjeseca u mjesec i onaj oprost duga nije uspio zaustaviti rast. Poduzetnici duguju 12.030.451.470 kuna. Taj dug pada kao i kod obrtnika koji su dužni 6.434.316.286 kuna. Poduzetnici i obrtnici su zadnjih 9mjeseci smanjili dugove, a što se tiče građana - oni nikako da smanje svoj dug.



Građani su dramatično zaduženi, a tko su najzaduženiji među njih 328 tisuća?

Kada vide broj uz najzaduženijeg građanina mnogima neće biti jasno kako - najzaduženiji građanin u ovome trenutku je dužan 403.841.210 kuna, a prvih 10 najzaduženijih građana dužno je 2.125.329.237 kuna. Što se njih tiče oni su u blokadi u prosjeku 1100 dana ili tri godine. A što se dogodilo? Uglavnom su u pitanju bile nekretnine, kupovale su se prije krize, to su naravno s kamatama, banke su im sjele na račune i sad su došli gdje su došli s ovim blokadama. Pitanje je kako će oni to moći vratiti.



Kod poduzetnika se dug smanjuje, ali tko je među 10 najzaduženijih u poslovnom svijetu?

Najzaduženiji poduzetnik opet nije zadužen kao najzaduženiji građanin. Najzaduženiji poduzetnik je s iznosom 221.232.798 kuna i ima barem 25 zaposlenih. A 10 najzaduženijih poduzetnika dužni su u ovome trenutku 1.263.261.738 kuna. Ukupno 35 zaposlenih. Kod njih blokade traju u prosjeku 1400 dana ili 4 godine. U pitanju su trgovine, turizam, nekretnine, uglavnom nekretninski biznis.



A kako izgleda profil 10 najzaduženijih obrtnika?



Kod obrtnika je nekoliko tisuća zaposlenih koji rade, a, naravno, ne primaju plaću jer su u blokadi. Najzaduženiji obrtnik u ovome trenutku dužan je 144.125.675 kuna i nema niti jednog zaposlenog. 10 najzaduženijih obrtnika dužno je 582.066.538 kuna s 4 zaposlenih. I tu su blokade najduže - u prosjeku 1960 dana ili 5 godina.

Dnevnik Nove TV gledajte svakog dana od 19:15, a više o najvažnijim vijestima čitajte na portalu DNEVNIK.hr.



Propustili ste Dnevnik? Pogledajte ga besplatno na novatv.hr

